341 
tidlig paa Aaret; blandt mange Tusinde træffes ikke en eneste 
yngre. I den første Tid ses den ikke ved Land undtagen om 
Aftenen, naar den flyver op til Ynglestederne; der opholder den sig 
en kort Tid og trækker saa igen ud paa Havet. Ankomsten af de 
yngre finder i Keglen Sted i de sidste Dage af Juni. — Den yngler 
i store Masser paa den østlige Side af Øen, der egner sig fortrin¬ 
lig til Byggepladser. Fra Midten af Maj lægger den Æg, og i de 
sidste Dage af Juni ere Æggene udklækkede. 
Lundefangsten er den eneste Fuglefangst paa Nolsø, der giver 
nogen betydelig Indtægt. Tidligere brugte man her at draga lunda, 
o: trække Lunden ud af Hulerne, naar den havde lagt Æg; det 
viste sig at være skadeligt, og-flere Ynglesteder bleve paa den 
Maade lagte øde. Det blev da ved Lov forbudt at draga de yng- 
lende Fugle, og siden den Tid er det gaaet jævnt fremad med 
Fangsten. Den nu brugelige Fangstmaade paa Nolsø er den saa- 
kaldte fleyging. Den begynder sidst i Juni og varer sædvanligvis 
indtil Midten af August. Dog afhænger Tidspunktet meget af, 
hvorledes Vejret er i Maj Maaned; er det godt Vejr i den Maaned, 
lægger Lunden tidlig Æg og forlader os tidligere om Efteraaret; 
modsat, hvis Vejret er koldt og daarligt i Maj. Fleygingen be¬ 
gynder altsaa ikke, før Æggene ere udklækkede; thi først paa den 
Tid komme de unge Fugle til Landet, og dem er det, der skulle 
fanges. Ved Valget af dette Tidspunkt undgaar man at dræbe de 
ynglende Fugle, der kendes fra de andre derved, at de bære Føde 
i Næbbet til Ungerne; en dygtig Fleygemand kan skelne Fleyge- 
lunden (den, der ikke yngler) fra „Sildbæreren“ (den, der har Unge), 
selv om begge Slags i Masse flyve forbi over Hovedet paa ham. 
Betingelserne for en god Fangst ere: mildt Vejr, ikke stærk Regn; 
denne sidste driver Lunden bort fra Landet; har det regnet en 
Dag, kan man være sikker paa, at ingen Fugle ere ved Landet 
den næste, hvor smukt Vejret end er. Dernæst maa „Sildestimerne“ 
komme helt ind til Land; thi skal Lunden langt ud paa Havet 
efter Føde, bliver den ofte flere Dage borte. Endvidere er Forud¬ 
sætningen lidt Vind fra Nord eller Syd; disse Vinde stryge langs 
